טירה (נפת רמאללה)

טירה או א-טירה (בערבית: الطيرة) היא כפר פלסטיני בנפת רמאללה ואל-בירה ביהודה ושומרון.

לפי נתוני הלשכה הפלסטינית המרכזית לסטטיסטיקה מ-2007, מנתה אוכלוסיית הכפר 1,276 תושבים.

 מיקום 
טירה ממוקמת בהרי בנימין המערביים, 8.3 קילומטרים דרום-מערבית לרמאללה. היא גובלת בביתוניא ממזרח ומצפון, בית חורון מצפון, בית עור אל-פוקא ("בית חורון עליון") מצפון-מערב, בית ענאן ממערב ובית דוקו מדרום.

 מקור השם 
טירה הוא שמם של מספר יישובים במרחב ארץ ישראל, ובהם העיר טירה שבשרון, והכפר טירי שבדרום לבנון. בעבר יישובים ערביים בשם זה התקיימו גם באזור חיפה, באזור בית שאן ובאזור רמלה. לפי החוקר הבריטי בן המאה ה-19 אדוארד הנרי פאלמר, מקור שמות היישובים הללו במילה העברית והארמית "טירה", ובשלבים מאוחרים יותר הוא בולבל עם המילה הערבית 'טייר', ציפור.

 היסטוריה 
 התקופה העות'מאנית 
טירה יושבה לאחר המאה ה-18 בידי מהגרים מדורא שבדרום הר חברון. אצל רובינסון וסמית' (1838) טירה נזכרת ככפר מוסלמי, השוכן במחוז בני מאלכ, ממערב לירושלים.Robinson and Smith, 1841, vol 3, Appendix 2, p. 124

בסקר ארץ ישראל המערבית (1883) נזכר היישוב טירה ככפריר השוכן על רכס. החוקרים ציינו כי ישנו עץ קדוש צפון מזרחית לכפר (שייח' חסן) ומעיין בשם עין ג'ופנא השוכן בעמק מדרום מערב לכפר.Conder and Kitchener, 1883, SWP III, p. 19

 המנדט הבריטי 
במפקד האוכלוסין בארץ ישראל שנערך בשנת 1922 על ידי רשויות המנדט הבריטי, נמנו בטירה 257 מוסלמים.Barron, 1923, Table VII, Sub-district of Ramallah, p. 17 במפקד העוקב של שנת 1931 נמנו בכפר 265 מוסלמים שהתגוררו ב-71 בתים.Mills, 1932, p. 51.

על-פי סקר הכפרים שנערך ב-1945, בטירה התגוררו 330 מוסלמים,Government of Palestine, Department of Statistics, 1945, p. 26 בעוד ששטח הקרקע הכולל של הכפר היה 3,968 דונם.Government of Palestine, Department of Statistics. Village Statistics, April, 1945. Quoted in Hadawi, 1970, p. 65 מתוכם, 193 דונם שימשו למטעים וקרקע להשקיה, 1,974 לדגנים,Government of Palestine, Department of Statistics. Village Statistics, April, 1945. Quoted in Hadawi, 1970, p. 113 ואילו 23 דונם סווגו כשטחים בנויים.Government of Palestine, Department of Statistics. Village Statistics, April, 1945. Quoted in Hadawi, 1970, p. 163

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, הכפר נכלל בשטח המדינה הערבית.

 התקופה הירדנית 
לאור הסכמי שביתת הנשק של 1949 שחתמו את מלחמת העצמאות, עברה אט-טירה לשלטון ירדני.

במפקד ירדני שנערך ב-1961 נמנו 534 תושבים בטירה.Government of Jordan, Department of Statistics, 1964, p. 24

 בשלטון ישראל 
הכפר עבר לשליטת ישראל במלחמת ששת הימים.

 תחת הרשות הפלסטינית 
בהסכם אוסלו ב' (1995), 10.4% מאדמות הכפר סווגו כשטח B, ואילו 89.6% הנותרים סווגו כשטח C.

67 דונמים הופקעו מהכפר לצורך הקמת בית חורון.At Tira Village Profile, ARIJ, p. 16

 קישורים חיצוניים 

 ברוכים הבאים לאל-טירה
  טירה, באתר מכון מחקר יישומי-ירושלים, ARIJ
 ב-Tira Village Profile, ARIJ
 בתמונה של טירה, ARIJ
 עדיפויות וצרכים לפיתוח יישוב בכפר טירה, ARIJ
 סקר ארץ ישראל המערבית, מפה 17: IAA, Wikimedia Commons

 הערות שוליים 

קטגוריה:נפת רמאללה ואל-בירה
קטגוריה:הרשות הפלסטינית: יישובים